
Projekti „Narva Noorte Meremeeste Klubi veebaasi hoonete renoveerimise I etapp“ omafinantseerimise kinnitamine ja teostaja määramine
1. ASJAOLUD JA MENETLUSE KÄIK
Narva Noorte Meremeeste Klubi koostöös Narva Linna Arenduse ja Ökonoomika Ametiga valmistavad ette eeltaotlust „Narva Noorte Meremeeste Klubi veebaasi hoonete renoveerimise I etapp“ vastavalt „Perioodi 2007–2013 struktuuritoetuse seaduse” § 3 lõike 3 alusel Vabariigi Valitsuse heaks kiidetud ja Euroopa Komisjoni kinnitatud “Elukeskkonna arendamise rakenduskava” prioriteetse suuna 5: Hariduse infrastruktuuri arendamine alasuuna 5.5.4 Avatud noortekeskuste, teavitamis- ja nõustamiskeskuste ning huvikoolide kaasajastamise investeeringute kavale. Eeltaotluse esitamise tähtaeg on 16. mai 2011.

Narva Noorte Meremeeste Klubile kuuluvad sadamas olevad 12 boksi, millest üks on renoveeritud. Selle projekti raames on plaanitud renoveerida neli kahekorruselist boksi ja teostada järgmiseid töid: ehitusprojekti koostamine, bokside rekonstrueerimine, renoveerimine sh tehniliste töökodade, õppeklasside ja treeningusaali varustamine (sh riietus-, dušširuumid, tualetid), kaasaegsete seadmete ja mööbli soetamine ning territooriumi heakorrastamine. 
Projekti üldsumma moodustab 997 500 eurot, millest toetus moodustab 947 625 eurot, omafinantseering 49 875 (5%) eurot. Projekti teostamine on planeeritud 2011. – 2013. aasta peale. 
2. ÕIGUSLIKUD ALUSED
Kohaliku omavalitsuse korralduse seaduse (edaspidi KOKS) § 22 lg 1 p 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude võtmine. Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava.

VLES § 81 lg 2 p 1 kohaselt kohaliku omavalitsuse üksus ning raamatupidamise seaduse mõistes tema otsese või kaudse valitseva mõju all olev üksus, mille tuludest üle poole moodustavad tulud vallalt, linnalt, riigilt või muudelt avalik-õiguslikelt juriidilistelt isikutelt või eelnimetatud isikute valitseva mõju all olevatelt sihtasutustelt (edaspidi sõltuv üksus), võivad võtta laenu, kapitalirendi- ja faktooringukohustusi, teenuse kontsessioonikokkuleppest tekkivaid kohustusi, pikaajalisi kohustusi tarnijate ees ja muid pikaajalisi kohustusi, mis nõuavad raha väljamaksmist järgmistel eelarveaastatel, ainult toetuste sildfinantseerimiseks või nende saamiseks vajaliku omafinantseeringu tagamiseks perioodi 2007–2013 struktuuritoetuse seaduse alusel saadud või saadav toetus.

VLES § 81 lg 4 kohustab omavalitsusüksust kooskõlastama enda ja temast sõltuva üksuse poolt võetava käesoleva paragrahvi lõigetes 2 ja 3 nimetatud kohustuse Rahandusministeeriumiga.
Vastavalt KOKS § 4 p-le 2 linnavalitsus on omavalitsuse täiteorgan ja KOKS § 30 lg 1    p 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Seega võib volikogu volitada linnavalitsuse või selle asutuse esindama kohaliku omavalitsuse suhetes riigiorganitega kui see on seotud volikogu otsuse täitmisega ja esindamine on seotud valitsuse tegevuse eesmärkidega.

3. OTSUS
3.2 Kinnitada projekti „Narva Noorte Meremeeste Klubi veebaasi hoonete renoveerimise I etapp“ omafinantseering 2011. - 2013. aastal kokku kuni 49 875 euro ulatuses.

3.3 Narva Linnavalitsusel esitada Rahandusministeeriumile projekti positiivse rahastamisotsuse korral laenu võtmise taotlus punktis 3.1 nimetatud omafinantseeringu katmiseks aastatel 2011-2013 järgmiselt: 2011. aastal kuni 20 000  eurot; 2012. aastal kuni 14 938 eurot; 2013. aastal kuni 14 937 eurot. 
3.4 Projekti teostajaks määrata Narva Noorte Meremeesteklubi (reg 75009160) koos kõigi taotleja õiguste ja kohustustega.  
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

